यह देखना दिलचस्प होगा कि आज क्या होगा
क्योंकि थोड़ा-बहुत इतिहास है, और थोड़ा सा प्रतिशोध।
सीज़न के पहले मैच में
ब्रेंटफोर्ड ने आर्सनल पर धौंस जमाई थी और आर्सनल को धो डाला था।
उनमें स्फूर्ति की कमी थी,
देखते हैं सीज़न के उस पहले मैच के बाद से इन टीमों ने कितनी तरक्की की है।
आर्टेटा के अधीन टीम में बदलाव हो रहे हैं।
यदि आप आर्सनल प्रशंसक हैं, तो आप सोच रहे होते हैं,
"मंज़िल मीलों दूर हैं। हम वहाँ तक कैसे पहुँचेंगे?"
मैनेजर दो साल से यहाँ हैं और हमें कोई ख़ास सुधार दिखाई नहीं दिया।
दरअसल हम क्लब का असली जज़्बा देख ही नहीं पा रहे। मैं खुश नहीं हूँ।
क्लब को अब अपना स्तर बढ़ाकर प्रशंसकों के लिए अच्छा प्रदर्शन करना होगा।
बात इतनी सी है, प्रशंसकों के लिए अच्छा प्रदर्शन।
दोस्तो, हमने हफ़्ता भर तैयारी की है। हर चीज़ पर बात की है।
मैं ज़ोर देता हूँ कि हमें ज़्यादा से ज़्यादा खेलना होगा।
और यह बढ़िया है...
पर अब फ़र्क इस बात से पड़ने वाला है कि इस डी में क्या होने वाला है
और जब हमें इस डी को डिफेंड करना होगा, तब क्या होगा।
जाने से पहले, क्योंकि मेरे मन में अभी भी कुछ है
और मैंने चार-पाँच-छह महीनों से उसे अंदर दबाए रखा है।
ब्रेंटफोर्ड में हमारे मैच के बाद टोनी ने यह लिखा था।
पता है उसने क्या किया, यह ट्वीट देखी है?
"आज दोपहर खिलाड़ियों के साथ मैदान में खूब मज़ा किया।"
तो, आज वह हमारे मैदान में खेलेंगे, पर आज उस पिच पर एक ही टीम होगी।
और वह हम होंगे। बस एक टीम, जैसे वे फुटबॉल खेलते ही नहीं।
हम गेंद हासिल करेंगे, हम खेलेंगे और हम जीतेंगे।
चलो, यह मैच जीतकर आएँ। आओ चलें।
आप जो करते हैं, उससे प्यार होता है। उसे जुनून कहते हैं।
हमें यक़ीन करना होगा। हमें दम लगाना होगा।
इन सबको दिखा दो कि तुम्हें कितनी परवाह है।
शुरू करते हैं।
ऑल ऑर नथिंग : आर्सिनल
डैनियल कलुया द्वारा वर्णित
आर्सनल 2 - 0 ब्रेंटफोर्ड
ब्रेंटफोर्ड फिर डिफेंड कर रहे हैं।
ऐसा लगता है मैच उनके हाथ से निकल चुका है।
आर्सनल ने वह दूसरा गोल कर दिया।
बाईं ओर घोडोस गिर गए हैं और ब्रेंटफोर्ड को फ्री किक मिलेगी।
फ्री किक आते ही सेड्रिक सिर से परे कर देते हैं,
येनेल्ट के पास, बाएँ पैर से मारा, सेड्रिक के मुँह पर लगी,
नॉरगार्ड के पास गिरी और नॉरगार्ड ने गोल कर दिया।
आर्सनल 2 - 1 ब्रेंटफोर्ड नॉरगार्ड 90 और 3'
एरॉन के लिए कोई क्लीन शीट नहीं, स्कोर दो-एक।
उन्होंने खेलना एकदम बंद कर दिया।
ऐसा लगा जैसे मैच खत्म होने की सीटी बज गई।
अब समाप्त होने की सीटी बजी। एक तरह से ज़ोरदार समाप्ति।
आर्सनल ने कड़े मुकाबले में ब्रेंटफोर्ड को दो-शून्य से हरा दिया।
शाबाश, दोस्तो। शाबाश!
पर मैच इतना दमदार नहीं था।
हम मज़ाक कर रहे हैं क्योंकि हम दो-शून्य से आगे हैं। शाबाश।
भाड़ में जाओ, यार।
शर्म की बात है कि हमने आखिर में एक गोल होने दिया,
क्योंकि तुम्हारी क्लीन शीट थी, तुम्हारे खिलाफ़ कोई गोल नहीं हुआ था।
तुम क्या करोगे?
हद है, तुम्हें...
पता है क्या, इसे सुलझाओ।
तुम्हारे अंदर वह एहसास होना चाहिए, कोई दूसरा नहीं।
शाबाश, दोस्तो।
क्लीन शीट होती, तो मुझे अच्छा लगता। निराशाजनक है, पर फिर भी नतीजा अच्छा है।
आर्टेटा के साथ कभी धूप, तो कभी छाँव।
कई बार वह कमाल कर देते हैं और हमें चैंपियन लीग ले जाएँगे,
अगले ही पल, टीम अच्छा नहीं खेलती और फिर आर्टेटा बाहर होते हैं।
आर्सनल प्रशिक्षण केंद्र
आर्सनल फुटबॉल क्लब
-एमिल स्मिथ रो। -स्मिथ रो!
कैसे हो?
-हम इस बारे में बात कर सकते हैं? -क्या?
यह क्या बला है?
-इसमें क्या बुराई है? -इसमें अच्छा ही क्या है?
-सफ़ेद और काला। -काला और सफ़ेद?
-हाँ। काला और सफ़ेद। हाँ। -हाँ।
ऑबामेयांग बार्सिलोना में हैं। आपको यह मसला कैसा लगता है?
मुझे लगता है आर्टेटा में थोड़ा अहंकार है, वह थोड़े ज़िद्दी हैं।
उन्होंने कई खिलाड़ियों को जाने दिया, पर नए भर्ती नहीं किए।
मेरे पास शब्द नहीं हैं।
आखिरकार, आर्सनल अपने नतीजों से ही मरेंगे या जिएँगे।
कोई बस खड़ा नहीं रहेगा, पाँच दंड बैठक।
जब ट्रांस्फर विंडो के फ़ैसलों पर प्रशंसक और कमेंटेटर सवाल उठाते हैं,
आर्सनल कम खिलाड़ियों की टीम लिए सीज़न के सबसे कठिन दौर में प्रवेश करते हैं।
थॉमस, हिलो!
यह सच है कि कुछ अहम खिलाड़ियों के बिना हमारी टीम में कमी आ गई है।
हमें और मजबूत होना होगा, हम तभी उस कमी को संभाल पाएँगे।
और तभी सीज़न का नतीजा पता चलेगा।
अगर हमने दबाव के मुताबिक खेला,
तो हम फँस जाएँगे, है न?
हमें दबाव को बदलना होगा।
प्रशंसकों के साथ जुड़कर यह कहना मेरा एक अहम मकसद है
कि वे टीम पर भरोसा करें।
वे खुश नहीं हैं और उन्हें कुछ अलग चाहिए।
और इस समय उनकी क्या उम्मीदें हैं और हम क्या कर सकते हैं,
यह हमेशा एक चुनौती रहती है।
मैचों की संख्या बढ़ रही है,
क्योंकि कोविड के समय स्थगित मैचों का समय तय करना होगा।
जादुई टोपी।
आने वाले कुछ हफ़्तों में खिलाड़ी व्यस्त रहेंगे।
सेंटर-फॉरवर्ड प्ले। तैयार? एक।
फॉरवर्ड एलेक्ज़ेंडर लैकाज़ेट, जिन्हें लाका कहते हैं,
टीम के सबसे वरिष्ठ खिलाड़ियों में से एक हैं।
बचपन में माँ ने कहती थीं,
"अगर तुम्हें फुटबॉल खेलना है, तो आगे खेलो, नहीं तो मत खेलो।"
एलेक्ज़ेंडर लैकाज़ेट फॉरवर्ड
उन्हें पता था कि इतना लंबा नहीं होऊँगा।
मुझे लगता है उन्हें डर था कि मुझे लातें न पड़ें।
उनकी सलाह अच्छी थी। हमेशा माँ की सुनो।
बढ़िया, लाका। चलो।
एक, दो और तीन।
अपने करीबी दोस्त ऑबामेयांग के जाने से, लाका ने कप्तानी संभाल ली है।
अच्छा रहा। उसकी प्रतिक्रिया अच्छी थी।
उसने कहा, "उम्मीद है तुम संभालोगे और तुम इसके लायक हो।"
उसने अच्छे से सकारात्मक सोच रखी।
हम जानते हैं कि यह सीज़न क्लब और प्रशंसकों के बारे में है।
वे आ गए हैं, वे चाहते हैं कि उनकी टीम जीते,
तो सबको पता है कि हमारा लक्ष्य
और मिशन क्या है, हमें बस उसे हासिल करना है।
पर अभी तक, लाका इस सीज़न में बस तीन गोल कर पाए हैं।
आज सहायक कोच स्टीव राउंड
लाका को यूरोप भर के कुछ वीडियो दिखा रहे हैं।
बेंज़ीमा, सबसे अधिक गोलकर्ता।
-बेहतरीन। -सबसे अच्छे।
उसकी कुशलता देखो। किस तरह बदलता है।
उसकी किस्मत अच्छी है, पर उसकी कुशलता के कारण
किस्मत साथ देती है।
लाका, तुम्हारे मामले में मुझे बस एक ही शिकायत है कि कई बार
तुम गोल करने की स्थिति में नहीं होते।
क्योंकि या तो तुम तैयारी में इतने मग्न हो जाते हो
या तुम थोड़ी देर कर देते हो या तुम एक गतिविधि करते हो।
सेंटर-बैक और फुल-बैक के बीच एक, दो, तीन गतिविधियाँ हों।
हम जितना यह करेंगे, गोल करने के मौक़े बढ़ेंगे।
गोल का अनुपात बढ़ना चाहिए।
क्योंकि तुम खत्म कर सकते हो।
गोल करने की स्थिति में होने के लिए स्वार्थी बनो
और लिंक प्ले मत करो, दस नंबर को करने दो।
-अच्छा। हाँ। -बढ़िया।
अच्छा है, यार।
बैठक!
आर्सनल के टाइमटेबल के अनुसार दो हफ़्तों में दूसरी बार
वे कल रात वुल्व्स का सामना करेंगे।
आर्सनल ने पिछला मैच एक गोल से जीता था।
गुड ऑफ्टरनून, दोस्तो।
आज ध्यान दें कि हमें वुल्व्स के खिलाफ़ बचाव करते हुए कैसे खेलना है।
बात यह है कि हम कितने वर्ग मीटर डिफेंड करते हैं और कितनी गहराई से
और हम कौन से सिद्धांत लागू करते हैं।
अगर इजाज़त दो, तो मेरे पास कल के लिए एक सुझाव है।
हर बार जब गेंद यहाँ आती है
और वे गेंद को यहाँ किसी के सम्पर्क में ला देते हैं,
तो 5,000 पाउंड का जुर्माना!
सहमत हो?
उल्टा होगा तो?
तुम चाहो, तो पैसे तुम जीत सकते हो!
अगर तुम मैच जीत गए, तो मैं बोनस भी दूँगा।
वे यहाँ ख़तरनाक हैं।
मैच को काबू में लाने के लिए यह अहम है।
शुक्रिया, दोस्तो। चलो।
आर्सनल बनाम वुल्व्स अमीरात स्टेडियम - 24 फरवरी 2022
आर्सनल...
यहाँ बहुत ही व्यस्त और तिकड़मी मसला होने वाला है,
आर्सनल बनाम वुल्व्स।
इस सीज़न के उतार-चढ़ाव। कितनी निराशाजनक शुरुआत हुई थी।
मुझे लगता है इस पल मिकेल आर्टेटा को कुछ करना चाहिए।
हमारी जीत अहम है।
मुझे लगता है हमें तीन में से दो मैच जीतने होंगे।
देवियो और सज्जनो, आज की शाम पहली बार,
आइए आर्सनल का स्वागत करें!
लैकाज़ेट शायद इतने कमाल के खिलाड़ी नहीं हैं।
अच्छे लिंक अप खिलाड़ी हैं, गेंद अच्छे से संभालते हैं,
ख़ासकर जब वह गोल के सामने हों।
पर मुझे लगता है वुल्व्स अच्छी टीम हैं, मैच हरगिज़ आसान नहीं होगा।
जंग के लिए तैयार, चलो, दोस्तो।
मैं तुम्हें बताने वाला था कि मैच के बाद वुल्व्स की टीम ने हमारे बारे में क्या कहा,
पर मैं नहीं बताऊँगा।
तुमने देखा कि रूस और यूक्रेन के बीच क्या हुआ?
उस बारे में कैसा लगता है?
भयावह है।
हम कितने खुशकिस्मत हैं कि यहाँ हैं?
मैं चाहता हूँ कि कल ऐसे खेलो जैसे कोई तुमसे यह मौक़ा छीन सकता है
क्योंकि ऐसा हो सकता है, इस कमबख्त दुनिया में हो सकता है।
मैदान में जाकर इस जुनून और प्रतिबद्धता के साथ,
हर गेंद को ऐसे खेलो कि मैं जीतूँगा!
गेंद मेरे पास है, मैं ही रखूँगा।
गेंद पास करके साथी की मदद करूँगा।
वे मुझ पर दबाव डालते हैं, मैं उनका जज़्बा तोड़ दूँगा। चलो।
अमीरात स्टेडियम
इस समय दुनिया में और भी अहम बातें हो रही हैं,
पर यहाँ हमारा काम है थोड़ी बहुत रोशनी करना।
तो, मैच कैपिटल में शुरू हो गया है...
बहुत प्रबल शुरुआत है।
वह बैक-पास जोखिम से भरा था। अब वे इसका फ़ायदा उठाएँगे...
ह्वाँग ने गोल कर दिया!
आर्सनल 0 - 1 वुल्व्स ह्वाँग 10'
यह आर्सनल का ही किया धरा था, और ग्रैब्रियल...
वह बहुत हताश होने वाले हैं।
बराबरी की तलाश में आर्सनल वुल्व्स पर दबाव डालते हैं।
साका लैकाज़ेट को, पहला स्पर्श अच्छा रहा!
उनसे छीन ली गई।
वह गोल के सामने अपनी असली प्रकृति हासिल करना चाहते हैं।
पता था काँटे की टक्कर होगी
और ज़्यादा गोल नहीं किए जाएँगे।
दोस्तो, जब हम गेंद हासिल कर लें, तो पहली बार में फॉरवर्ड खेलो।
हम हमेशा पीछे खेलते हैं। पहली बार में फॉरवर्ड खेलने की कोशिश करो।
मैं आ रहा हूँ और वह पहले ही मुझे देख रहा है, मतलब गेंद को मैं ले लूँ।
मैं गेंद को लेना चाहता हूँ।
-चलो करते हैं। -शांत, शांत हो जाओ।
गैबी, गलती करना फुटबॉल का हिस्सा है।
अब वक़्त है उसकी मदद करने का, उसने गलती की है।
अब हमें उसकी मदद करनी होगी।
चलाओ। लाका, हम जाते हैं, सब अंदर, तुम चार अंदर हो।
अगर हम खेलते हैं...
अगर हम खेलते हैं... गेंद कहाँ है?
अगर हम संकुचित खेलते हैं, एक के खिलाफ़ तीन, बहुत आसान है।
हमें थोड़ा बड़ा करना होगा, तो उसे आकर्षित करो, खेलो और अब हम हमला करेंगे।
अगर वह यहाँ है, लाका, अगर तुम आते हो, हम गेंद यहाँ खेल सकते हैं
और हम जितनी गेंदें यहाँ रखेंगे, इसी क्षेत्र में रखनी होंगी।
अगर हमें यहाँ पहुँचना है, तो एक, दो या तीन दिन लगने वाले हैं,
अब से लेकर सीज़न के अंत तक, हमें वापस आना होगा।
हम हार रहे हैं और हम वापस आकर मैच जीतते हैं।
इस दूसरे हाफ़ में बहुत ज़ोर लगाना होगा।
मार्टिनेली गेंद परे भेज सकते हैं, लैकाज़ेट।
आर्सनल के नंबर नौ का पूरी तरह से गलत अनुमान।
ज़्यादा वक़्त नहीं बचा है, मिकेल दो बदलाव करते हैं।
पेपे। एडी नकेतियाह।
सोच रहा हूँ क्या इससे कुछ फ़र्क पड़ने वाला है।
यह रहे नकेतियाह, पेपे के रास्ते में गेंद फेंकते हुए!
आर्सनल 1 - 1 वुल्व्स पेपे 82'
आर्सनल बराबरी पर ले आए हैं और उनके दो बदलावों ने मिलकर किया।
लैकाज़ेट को देखें!
वह दर्शकों से कुछ माँग रहे हैं पर वे जी-जान से समर्थन कर रहे हैं,
उन्हें वह जुनून अच्छा लगता है।
छह मिनट का अतिरिक्त समय है।
आर्सनल जीत के लिए दम लगा रहे हैं।
और साका, ओटो को अकेले छोड़ते हुए, इनफील्ड में आते हुए, यह हैं साका!
आर्सनल ने हमला जारी रखा है,
लैकाज़ेट की राह में...
और यह नेट के अंदर गई!
आर्सनल 2 - 1 वुल्व्स होसे एसए, ओजी 90 और 5'
आर्सनल ने इस मैच को एकदम पलटकर रख दिया!
देखिए, इस गोल के क्या मायने हैं।
स्कोर है आर्सनल दो, वुल्व्स एक!
आर्सनल के लिए मैच की शानदार समाप्ति, क्या वापसी है!
यह लीजिए, मैच खत्म होने की सीटी और आर्सनल ने तीनों अंक ले लिए हैं।
और अमीरात स्टेडियम के अंदर का शोर सुनिए।
जोड़े बना लो, दोस्तो। हम रॉक, पेपर, सिज़र्स खेलेंगे।
तीन गेम हारने वाला दस दंड बैठक करेगा।
मिकेल और खिलाड़ियों की अब तीन दिन छुट्टी है।
बड़े भाई!
जब वे वापस आएँगे, तो दो हफ़्तों में चार मैच खेलेंगे।
खूबसूरत, सच में।
बात यह है कि हम कैसी छवि दिखाते हैं, है न?
हम क्या दिखाते हैं।
उदाहरण के लिए, कल के मैच में हमने बेहतरीन प्रदर्शन नहीं किया,
पर हमारी ऊर्जा लाजवाब थी।
पता है?
-तुम जा रहे हो या क्या बात है? -नहीं।
नहीं, तुम रुक रहे हो?
पर कल, मैं सही ढंग से खिलाड़ियों का अध्ययन करना चाहता हूँ।
कल, मैं उसमें 15 घंटे लगाऊँगा...
करो।
अब वे बाहर हैं, तो मैं मौक़े का फ़ायदा उठाकर
करना चाहता हूँ, पर बहुत अच्छी तरह से।
मैनेजर
दूसरे लोग आपके बारे में क्या कहते होंगे?
किसी इंसान का ब्यौरा दिए बिना मैनेजर का ब्यौरा देना मुश्किल है,
तो मेरे ख़्याल से वह कहेंगे कि मैं ईमानदार हूँ, स्पष्ट हूँ
और शायद मैं बहुत ऊँची उम्मीदें भी रखता हूँ।
तो, हम जो देख रहे हैं, थोड़ी रफ्तार से वार्म अप करो।
हाँ। हमारे पास 20 आउटफील्ड हैं।
बीस, आमतौर पर वही 20 खिलाड़ी होते हैं?
हाँ? तो हमारे पास मौजूद पैटर्न के आधार पर उन अभ्यासों को बनाना होगा।
इस उद्योग में, सम्मान बिना शर्त के नहीं मिलता।
नतीजे देंगे तो सम्मान मिलेगा।
पिछले चार मैचों में, उन्होंने पिछले चार खिलाड़ी नहीं बदले।
नहीं। उनके पास सेंटर-बैक भी नहीं हैं।
लोग फटाफट इल्ज़ाम लगाने लगते हैं
और कई बार वे मैनेजर की ऐसी छवि बना लेते हैं, जो असली होती ही नहीं।
दुख होता है। मेरी भावनाएँ हैं, बच्चे हैं। मैं गलतियाँ करता हूँ।
रोता हूँ, हँसता हूँ।
उस इंसान के अंदर, कोई और है जो,
किसी और चीज़ से भी जूझ रहा है,
जिसका उस पर असर होता है।
गैरी से बात की, पता नहीं तुम्हारी उससे बात हुई या नहीं।
हाँ।
मिकेल अपनी बीवी लोरेना
और तीन बच्चों, डैनी, गैबी और ओली के साथ
नॉर्थ लंदन में रहते हैं।
मुझे लगता है वह आज़माने को तैयार होंगे,
पर मुझे नहीं लगता कि वह प्रशिक्षण देने के काबिल हैं।
अगर वह घर पर अकेले हों, तो सारा समय दफ़्तर में बिताते हैं।
मुझे वह क्रम ठीक नहीं लगा।
मुझे लगता है गैबी को वहाँ पर छोड़कर,
नौ नंबर को दाहिने सेंट्रल डिफेंडर की जगह रखें।
उनके लिए मुश्किल होता है, मुझे नहीं पता,
जब हम गर्मियों में बीच पर छुट्टियाँ मना रहे होते हैं,
तो वह बच्चों को खेलते देख रहे होते हैं, उठकर बस शुरू हो...
या उनके साथ खेलते या कोच करते हैं।
हाँ, बेहतरीन, एल्बर्ट।
-अच्छा। कल मिलते हैं। -सुबह मिलते हैं। शुक्रिया।
हम 20 सालों से साथ रह रहे हैं।
तो एक तरह से हम दोनों का एक साथ विकास हुआ है।
ऐसा नहीं है कि मैं जानती नहीं थी कि इनके साथ मेरा जीवन कैसा होगा।
मुझे दो छड़ियाँ दे सकते हो?
-दो? -या तीन।
-हो गया? -हाँ।
वहाँ पर?
आपको पापा का काम कैसा लगता है?
अच्छा काम है। हालाँकि कभी-कभी मुझे अच्छा नहीं लगता क्योंकि
वह वहाँ दो घंटे लगाते हैं और हमारे साथ नहीं होते,
पर जब साथ होते हैं, तो बहुत मज़ा आता है।
"और पाँच मिनट।"
डैनी, मैं गोल करूँ?
कैमरा चल रहा है, तो तुम बस जाने देना, ठीक है?
-तो नहीं। -मुझे अच्छा दिखना चाहिए।
तो, आमतौर पर ऐसे होता है। मैं यहाँ हूँ।
और मुझे यहाँ से उसके खिलाफ़ गोल करना होता है।
तो कुछ इस तरह होता है।
आमतौर पर, गेंद बार्बेक्यू, गिलासों को लगती है।
तैयार, डैनी?
देखा, कितना शानदार बचाया।
जब लोग उनके बारे में उतनी अच्छी बातें नहीं करते, तो आपको कैसा लगता है?
मैं उनके काम का हिस्सा मानकर अच्छी, बुरी, आलोचकों की
बातें, राय और सब कुछ सुन लेती हूँ,
पर आमतौर पर, मैं वह सब घर के अंदर आने नहीं देती।
मैं आमतौर पर उस बुलबुले के बाहर रहने की कोशिश करती हूँ।
कभी-कभी मुझे इन्हें उसके अंदर से बाहर घसीटना पड़ता है ताकि यह देखें,
अरे, यह बस एक बुलबुला है।
मेरा मतलब, बुलबुले के बाहर भी दुनिया है।
मेरे साथ, यह काफ़ी नाज़ुक होते हैं, मतलब दिल खोलकर बात करते हैं,
और हम बहुत बातें करते हैं।
कभी लोग उनकी तारीफ़ कर रहे होते हैं,
तो दूसरे पल, वे उन्हें काम से निकालने या क्लब छोड़ने की बात करते हैं...
या मरने की।
मतलब, वे वाकई आपसे नफ़रत करते हैं।
लोग बहुत जुनूनी होते हैं कि फुटबॉल की दुनिया में क्या हो रहा है।
लोगों की खुशी, उनका गुस्सा, उनकी उदासी
या गहरी भावनाएँ उसमें बसी होती हैं।
हाँ, तो आपको उस तरह से नहीं सोचना है
और अपने काम पर ध्यान देना है और किस पर काबू कर सकते हैं,
और आपके बस में क्या है, नहीं तो मेरे ख्याल से आप पागल हो जाएँगे।
आर्सनल
आर्सनल का अच्छा प्रदर्शन जारी है।
फिन्सबरी पार्क
उन्होंने अब तक लगातार पाँच लीग मैच जीते हैं।
चैंपियन लीग योग्यता
पर अगला मैच लिवरपूल से है।
मिकेल टीम के डिफेंडरों की बैठक बुलाते हैं।
उस दिन हमें झेलना पड़ा, बचाव में मुश्किलें आईं,
इस बात से सहमत हो?
तो, हमें समझना है कि ऐसा क्यों हुआ, ठीक है?
सबसे पहले आपको लाइन में एकजुट होकर खेलना है।
हम एक लाइन में थे, हाँ या नहीं? उस दिन?
बेन?
नहीं, हम उससे बेहतर कर सकते थे।
ठीक है।
संचार, कोचिंग। उस दिन मैच में तुम सक्रिय कोचिंग कर रहे थे?
-हमेशा की तरह नहीं। -नहीं।
हम समझना चाहेंगे क्यों और अगर हम देख नहीं पाए
और हम किसी बात पर सहमत नहीं हुए, तो सुधार लाना मुश्किल होगा।
यह मेरे मुख्य मसलों में से एक है।
खतरा यहाँ है, इस स्थिति को बचाना है।
हम दबाव डालकर फुल-बैक को वहाँ से हटा देते हैं।
गेंद हिलती है, मैं हिलता हूँ, गेंद हिलती है और हम हिलते हैं,
सारे, क्योंकि अगर बाकी हिल रहे हैं और एक नहीं हिलता,
तो क्या होगा?
-लाइन में जगह खुलेगी। -हाँ।
लाइन की दूरी खिसकने लगती है।
हम एक लाइन नहीं हैं, अगर एक लाइन हों,
तो खिलाड़ियों के बीच की दूरियाँ बहुत अधिक हैं।
तुम्हें सवाल पूछने हैं तो पूछो, या कुछ और सोचते हो, तो पूछो,
पर यहीं पर पूछो क्योंकि यहाँ हम उस पर बहस कर सकते हैं।
ठीक है? आओ, चलें।
मुझे लगता है आत्मविश्वास और संतुष्ट होने के बीच बहुत कम फ़र्क है।
जीतना एक बात है, उसके लायक होना दूसरी
और उस स्तर पर खेलना जैसा कि हम चाहते हैं, बिल्कुल ही अलग है।
अगर मुझे कुल मिलाकर एक तस्वीर में समेटना होता...
तुम्हारे लिए एक तस्वीर निकालता हूँ।
क्या दिख रहा है?
क्या निर्णय लेना
-बतख? -डैनी, क्या दिख रहा है?
मुझे तो खरगोश दिख रहा है।
फुटबॉल क्लब में यही तो मुश्किल है,
और जिस प्रक्रिया में हम अभी शामिल हैं यह और भी कठिन है।
मेरा एक ही मकसद है कि सबको बतख या खरगोश दिखाई दे,
क्योंकि अगर तुम्हें बतख और मुझे खरगोश दिखा,
तो हम अलग राह और दिशा में हैं।
पर मुझे लगता है हम उस लाइन में आ रहे हैं, जहाँ हम सबको बतख दिखाई देती है।
हाँ, एडी।
शाबाश।
वाह!
बेन, तुम उसके पास आ रहे हो या कोई और उसके पास आ रहा है?
तुम आ रहे हो और आते जा रहे हो और तुम अपने विरोधी को यहाँ ले आते हो।
इस सीज़न में बेन व्हाइट आर्सनल के डिफेंस का अहम हिस्सा रहे हैं।
टीम के बाकी साथियों से वह सबसे अधिक मिनट खेले हैं।
तभी तुम्हें डिफेंडर बनाया है।
शुरुआत में, बेन के लिए प्रशंसकों को जीत पाना एक संघर्ष था।
बेन, इस दौर में हमें दिक्कत क्यों हो रही है, जब पीछे तीन लोग हैं?
बहुत बड़ा है?
बहुत अधिक दूरी है?
मैं लोगों को अंदर नहीं खींच सका।
अजीब है क्योंकि मेरे परिवार को फुटबॉल पसंद नहीं।
बेन व्हाइट डिफेंडर
कभी खेले नहीं, पापा को नफ़रत है, वह तो मैच भी नहीं देखते।
माँ किसी के लिए बाल काटती थीं, उसने मेरी मदद की।
वह बगीचे में आकर गोल में मेरे साथ खड़ी होतीं,
मैं गेंद को किक करता। वहीं से सारी शुरुआत हुई।
जब वे हमारी मिडफील्ड लाइन पर दबाव डालने आएं,
पीछे खाली जगहें हैं, तो हमें यहाँ आना होगा, अगली लाइन
में खेलने के लिए पास करने को सही लाइन हो।
अगर नहीं, तो सब दबाव में आ जाते हैं।
मुझे नहीं लगता मैं कभी भी प्रतिभाशाली और "ख़ास" था।
मैंने बस बाकी सबसे ज़्यादा मेहनत की।
जब बेन लीड्स में थे, मैं उन्हें तब से जानता हूँ ।
वह ऐसे खिलाड़ी हैं, जो मेरी नज़र से बच नहीं सकते थे।
बहादुर और बहुत ही हुनरमंद
और लड़ाकू, बेन का विवरण मैं ऐसे ही करूँगा।
अच्छा टैकल किया।
वह ऐसे प्रशिक्षण करते हैं, जैसे रोज़ चैंपियन लीग का फाइनल खेल रहे हों।
इसी लिए तो अपने करियर के इतने छोटे से समय में इतनी दूर पहुँच गए।
बेन के लिए ऑक्सीजन!
हाँ, तो प्रेस कॉन्फ़्रेंस,
कमरे में ज़्यादा लोग नहीं होंगे, सीधा सी होगी।
गुड मॉर्निंग।
-गुड मॉर्निंग। -गुड मॉर्निंग।
लगातार छह जीतने के लिए आर्सनल को लिवरपूल को हराना होगा।
मिकेल, आप क्या कहेंगे पिछले नवंबर के लिवरपूल मैच
और आज की आर्सनल टीम के बीच सबसे बड़ा क्या अंतर क्या है?
कि यह पाँच महीनों के बाद है और हम बेहतर खेल रहे हैं।
हममें आत्मविश्वास, यक़ीन का सही स्तर है।
क्या कल की रात आपके लिए सबसे कठिन कसौटी होने वाली है?
कल एक ऐसी टीम से सामना है, जो मैच के हर पहलू पर हावी होती है।
तो, जब ऐसा हो, तो आपको बेहतरीन प्रदर्शन करना होता है।
-सबका शुक्रिया। -शुक्रिया।
-जल्द मिलते हैं। -चियर्स।
-लाल सेना! -लाल सेना!
लाल सेना!
आर्सनल बनाम लिवरपूल अमीरात स्टेडियम - 16 मार्च 2022
यह कहना कोई अतिशयोक्ति नहीं होगी
कि सीज़न के इस मैच का बेसब्री से इंतज़ार हो रहा था।
दोनों मैनेजर एक-दूसरे का सामना करेंगे, दोनों टीमों को जीतना है।
बड़ा मैच होने वाला है न?
आप यहाँ आकर नतीजे की उम्मीद नहीं कर सकते, पर हम आकर प्रदर्शन की उम्मीद कर सकते हैं।
हमारी टीम एकदम दुरुस्त है, हमने पाँच के पाँच मैच जीते,
उन्होंने भी और वे यूरोप की बेहतरीन टीमों में से एक हैं।
आर्सनल बनाम लिवरपूल। आ जाओ, गनर्स!
मुझे हमारी टीम का अच्छा प्रदर्शन देखना है और यही सबसे अहम बात है।
ज़ाहिर है, लिवरपूल हैं, मैच बेहद कठिन होगा,
देखते हैं क्या होता है, पर हाँ।
चंक्ज़ मनोरंजनकर्ता
मुझे यहाँ उम्मीद खींचकर लाई।
यह हमारा समय है
अच्छा, दोस्तो। आज मुझे ऐसा लग रहा है।
"एक ज़बरदस्त रात"
मुझे तुम्हारे साथ ज़बरदस्त रात बितानी है।
लैकाज़ेट, जब तुम दोस्तो के लिए पार्टी तय करते हो,
तो ठिकाना चुनते हो, सही माहौल चुनते हो।
टीम के साथियों से तुम्हें क्या चाहिए?
तुम चाहते हो कि यह पागल अंदर आए और कुछ करे...
और इस तरह करें।
तुम्हें सेड्रिक चाहिए, जो पीछे ग्रैनिट के साथ गाना गा रहा है।
मेरी बीवी से मुलाकात किसी चर्च में नहीं हुई, न ही...
वह क्या है जहाँ किताबें पढ़ते हैं?
-पुस्तकालय। -पुस्तकालय में।
मैं उसे एक नाइट क्लब में मिला
और मैं इस सुंदर लड़की को देखता हूँ और मुझे लगा कि मेरा नंबर नहीं लगेगा।
तो, मैंने बाएँ से शुरू किया, कोई मौक़ा नहीं, मैं दाएँ गया, कोई मौक़ा नहीं।
मैंने उसकी एक और सहेली को पकड़ा और उससे बात करनी शुरू कर दी।
फिर मुझे खोजना पड़ा इतनी गहराई तक,
पर अंत में मुझे इनाम मिल गया, इसी लिए वह रात ज़बरदस्त थी।
तो, ज़बरदस्त रातें, पता नहीं कैसे शुरू और कैसे खत्म होती हैं।
पर कुछ ख़ास करना होता है और मिलकर करना होता है।
मैं आज यही एहसास चाहता हूँ
कि तुम वहाँ जाओ और रात ज़बरदस्त हो।
अच्छा, चलो।
आर्सनल!
आइए आर्सनल का स्वागत करें!
तो शुरू करते हैं। आर्सनल और लिवरपूल।
और एलेक्ज़ेंडर-आर्नोल्ड ने रैम्सडेल की सीधे पकड़ ही लिया।
मार्टिनेली का शानदार काम।
गेंद अंदर आई है! और लिवरपूल ने बाहर निकाल दिया।
लैकाज़ेट! फैबिन्हो ने रोका!
आर्सनल का मजबूत डिफेंस।
व्हाइट ने बाहर मारा।
पहले हाफ़ में काफ़ी तगड़ी जंग रही।
ब्रेक तक गोल नहीं हो पाया।
अच्छा, दोस्तो, सुनो।
सबसे अहम बात है कि हमें टीम की संरचना
और सघनता बनाए रखनी है
और गैबी, तुम्हारे और बेन के बीच की सघनता को भी।
हम दूसरे हाफ़ में शुरू से ही हावी हो जाएँगे
और हम फिर से करेंगे, ठीक है?
चलो, मैच को हर पल अपने हिसाब से खेलना शुरू करें। आओ चलें!
चलो, दोस्तो!
पूरी एकाग्रता से।
शुरुआत से ही।
दूसरे हाफ़ में आर्सनल ने शुरुआत की।
मार्टिनेली एलेक्ज़ेंडर-आर्नोल्ड से दूर हैं।
गैब्रियल मार्टिनेली का शानदार खेल!
वह थोड़ा ख़ास था।
आर्सनल दूसरे हाफ़ में शुरू से हावी रहे।
थियागो की गलती है। और लैकाज़ेट अंदर हैं।
और ओडगार्ड के पास!
गेंद ऊपर निकल गई और आर्सनल मौक़े का फ़ायदा नहीं उठा सके।
सालाह आ रहे हैं। फिर्मिनो आ रहे हैं।
आर्सनल इस जोड़ी से कैसे निपटेंगे?
मैच के 54 मिनट पूरे हो चुके हैं, लिवरपूल रास्ता निकाल लेते हैं।
अच्छी गेंद है और जोटा उसके पीछे लग गए हैं।
और जोटा ने लिवरपूल को बढ़त दिला दी है!
आर्सनल 0 - 1 लिवरपूल जोटा 54'
आर्सनल कीपर इससे खुश नहीं होंगे।
लिवरपूल से गेंद टकराकर वापस आ गई। वे फिर से आगे आ रहे हैं।
रॉबर्टसन के पास है, फिर्मिनो के पास है!
आर्सनल अब दो गोल से पीछे हैं।
आर्सनल 0 - 2 लिवरपूल फिर्मिनो 62'
आर्सनल के पाँच मैचों की जीत का सिलसिला खत्म हो गया।
-उन्हें कोई भी मौक़ा मिले। -हाँ।
हद है, वे बिल्कुल बेरहम हैं।
और दूसरा वाला, वह...
उसने सचमुच अपने पंजा मेरे सामने कर दिया।
हाँ, मुझे दिखाई नहीं दिया।
दोस्तो, रात ज़बरदस्त नहीं हो पाई,
पर लीग की सबसे बेहतरीन टीम के खिलाफ़ अपनी टीम को उस स्तर पर
खेलते देखना ज़बरदस्त था।
यहाँ से लेकर यहाँ तक, हमारी टीम बेहतर थी।
जब आप लीग में मैच जीतते हैं और चोटी की टीमों के खिलाफ़
इस डी में हम मैच हार गए।
हमें चोटी की टीमों के खिलाफ़ अच्छा खेलना होगा, नहीं खेले तो जीत नहीं सकते।
ए, सिर ऊपर करो!
शनिवार को एक और मैच है, हमें आराम करके, अच्छे से सोकर
सकारात्मक सोचना और बात शुरू करना है क्योंकि हम विला जा रहे हैं
और हम उन्हें हरा देंगे। ठीक है? चलो।
मेरे लिए अहम यह है कि बतौर प्रशंसक, पिछले तीन या चार सालों से,
क्लब से मनमुटाव तो नहीं हुआ, पर वह रिश्ता नहीं रहा,
जो पिछले 10, 15 सालों से हमारे बीच था।
जो खिलाड़ी आर्टेटा लेकर आए, जिस तरह से हमने खेलना शुरू किया,
जो संस्कृति हम ला रहे हैं, रैम्सडेल, बेन व्हाइट,
हमें फिर से क्लब अच्छा लगने लगा है।
हम ऐसे नतीजों की वजह से शर्मिंदा नहीं हो सकते,
हम हताश नहीं हो सकते,
हमें कोशिश जारी रखनी होगी और हम चोटी की चार टीम में होंगे।
पता है तुम चाहते हो कि आज रात तुम एकदम सही रहो।
फ़िक्र मत करो, यार, यक़ीन करो।
-खिलाड़ी कल भी अच्छा सोच रहे थे? -हाँ, मैच में काफ़ी धक्का-मुक्की थी।
हाँ, पहले हाफ़ के दौरान।
बहुत धक्का-मुक्की।
मैंने हमारे मैदान से बेहतर शोर कहीं और नहीं सुना।
-गुड मॉर्निंग। -मॉर्निंग।
सबको गुड मॉर्निंग।
-मॉर्निंग। -हैलो, मिकेल, कैसे हैं?
क्या आप फुटबॉल को देखकर सोचते हैं, "किस गज़ब के उद्योग में काम करता हूँ?"
सीज़न की शुरुआत में जब आर्सनल ने बुरा प्रदर्शन किया,
तो आप पर दबाव था।
बेन 50 मिलियन पाउंड में आए,
लोगों ने कहा बेन पर अधिक खर्च किया और फिर भी आप तालिका में चौथे स्थान पर हैं।
अलग-अलग राय सुनना अच्छा लगता है
और शायद लोग आँकने में जल्दबाज़ी कर रहे हैं,
पर आपको शांत रहना होगा और अपने काम पर भरोसा करना होगा।
खिलाड़ियों पर निर्भर करता है, उनमें यह हुनर है,
उनमें मानसिक ताकत है, महत्वाकांक्षा है।
मैं उनमें से अधिकतर से खुश हूँ, अच्छा रहा है।
बुधवार के बाद अचानक बदलाव हुआ है, शनिवार को शुरुआत जल्दी होगी।
आप क्या कर सके हैं? कितना चुनौतीपूर्ण है?
कोशिश करें कि मन और शरीर को आराम दें, अच्छे से खाना खाएँ और सो सकें
और कल के लिए तैयार हो जाएँ।
आपका शुक्रिया।
आर्सनल के पास ठीक होकर एस्टन विला के खिलाफ़ खेलने के लिए बस 63 घंटे बचे हैं।
सात दिनों में उनका तीसरा मैच।
ज़िंदगी हमारे लिए मुश्किलों का सफ़र है
मिठाई का नामो-निशान नहीं, हाँ
और अब गोलकीपर एरॉन रैम्सडेल को कूल्हे में चोट लग गई है।
मेडिकल टीम ने उन्हें विला मैच में खेलने से रोक दिया,
क्लब के लिए बहुत बड़ा झटका है।
जॉर्डी, कितने लोग घायल हैं?
दूसरा रैम्बो है। श्रोणि के ऊपर दबाव पड़ा था।
बाईं कमर के पास दर्द है।
अच्छे से बात हुई है कि हम आज और इस हफ़्ते उसका ख़्याल कैसे रखेंगे।
आज हल्का सेशन होगा, किक नहीं करवाएँगे।
पर इसमें समय लगेगा।
मिकेल के लिए यह एक दिक्कत बनती जाएगी।
अगर यह ठीक नहीं हुआ, तो उसे पता है
कि हमारा अगला कदम क्या होगा।
-ठीक हो? -हाँ, तुम?
शायद मेरी पहली चोट है।
आप वह नहीं कर रहे जो आपको अच्छा लगता है...
एरॉन रैम्सडेल गोलकीपर
...और आपको उन हालात में रहने की आदत नहीं, जिनमें मैं रहा हूँ,
टीम का शुरुआती खिलाड़ी।
बाकी लड़के कमाल के हैं।
जनवरी से हमारी टीम काफ़ी छोटी हो गई है,
जिससे सब और भी करीब आ गए हैं।
उसने अच्छे से टाँका लगाया, इतना बता सकता हूँ।
बेन एरॉन के साथ लिवरपूल मैच के अहम पल देखते हैं।
यह रहा।
ऐसे बड़े क्लब में होते हुए आप गलती नहीं कर सकते, बुरे दिन नहीं हो सकते।
मानसिक तौर पर मुश्किल है। मैं ऊँचे मानक रखता हूँ।
जब मैं ठीक नहीं खेलता, किसी को बताना नहीं पड़ता, मुझे पता होता है।
मुझे लगता है कि मैं बहुत भावुक हुआ करता था।
मैं अंदर बैठ नहीं पाता था और हर समय उसके बारे में सोचता रहता।
पर अब सयाना हो गया और उस स्तर पर पहुँच गया हूँ
जहाँ कुछ भी हो, मुझे फ़र्क नहीं पड़ता।
फ़र्स्ट टीम का हर खिलाड़ी एक-एक करके कोच से मिलता है।
आज बेन की मुलाकात विकास कोच कार्लोस क्वेस्टा से है।
मैं तुम्हारे साथ तीन बातों पर बात करना चाहता था। क्यों?
क्योंकि तुममें विश्व स्तरीय खिलाड़ी बनने की पूरी क्षमता है।
जब चाहते हो, तो तुम्हारी गतिविधि का स्तर बेहतरीन होता है,
सीखने की क्षमता तुम्हारी सबसे बड़ी ताकत है।
तुम्हें डिफेंड करते हुए देखकर मैं कहता हूँ, "वाह!"
मेरा मतलब, तुम कितने आक्रमक हो, कितनी फुर्ती से खेलते हो
और कैसे अनुमान लगा सकते हो।
दुनिया में कितने खिलाड़ी तुम्हारी तरह अनुमान लगा पाते होंगे?
-हाँ। -बता रहा हूँ, बहुत नहीं हैं।
मैं कहूँगा कोई नहीं है।
तुम्हारे फुर्तीलेपन का कोई जवाब नहीं।
मेरा मतलब समझ गए?
तो, सवाल बस कोणों और शरीर के आकारों का है।
हाँ।
इस स्थिति में, यहाँ तुम उसकी सीध में नहीं हो, ठीक है।
क्योंकि देखो वह कैसे दौड़ रहा है, है न?
मैं उस तक पहुँचा ही नहीं।
जब किसी के पीछे भागूँ, तो उसे पार करके और फिर...
-गिराने की कोशिश। -फिर वे पीछा नहीं करेंगे।
कुछ ऐसे इलाके हैं, जहाँ शायद हम ज़्यादा जोखिम उठा सकते हैं
और दूसरों में, हमें ज़्यादा सावधानी की ज़रूरत होगी, बस।
हम तुम्हारी मदद के लिए हमेशा यहाँ होंगे।
तुम्हारी हिम्मत बढ़ाने और तुम्हारा समर्थन करने के लिए। ठीक है?
-एकदम सही। -तो चलते हैं।
एस्टन विला बनाम आर्सनल विला पार्क स्टेडियम - 19 मार्च 2022
शाबाश, आर्सनल!
हम सब आर्सनल को पसंद करते हैं
हैलो, हैलो
हम हैं आर्सनल बंदे हैलो, हैलो!
हम हैं आर्सनल बंदे
पहले तीन मैचों के बाद मैं चाहता था आर्टेटा निकल जाए।
हमें पता ही नहीं था कि हम किस दिशा की ओर बढ़ रहे थे।
पर अब मुझे लगता है आर्टेटा ने हमारी टीम को बेहतरीन बना दिया
और हमें बस टीम को ऐसे बनाते चलना है क्योंकि हमारी टीम में बहुत क्षमता है।
उन्होंने अच्छा किया है।
मुझे टीम में भरोसा पसंद है। मुझे एकजुटता पसंद है।
मेरा मतलब, हम अच्छे नतीजे दे रहे हैं और वह बहुत अच्छी बात है।
रैम्सडेल कूल्हे की चोट के कारण बाहर हैं,
तो बर्नड लेनो आर्सनल की फ़र्स्ट टीम के लिए शुरूआत करते हैं।
अगस्त में मैनचेस्टर सिटी को पाँच गोल देने के बाद उनकी पहली शुरुआत है।
जब आप देखें कि उनकी टीम में कम बंदे हैं,
उनके पास तैयारी के लिए समय कितना कम था,
तो लगता है कि आर्सनल के लिए बहुत कठिन कसौटी होने वाली है।
अच्छा, तो हम शुरू से तेज़ हैं और हम फुर्तीले हैं।
दोस्तो, हम मैदान में जाकर पूरी तैयारी, पूरी ऊर्जा, होड़, जज़्बे वाली
ऐसी टीम देखना चाहता हूँ, जो गेंद को जीतकर दिखाए
और जब गेंद हमारे पास हो, तो खेले।
मैं चाहता हूँ तुम आज वहाँ इसी आत्मविश्वास के साथ जाओ।
शुरू से ही।
यही है प्रतिबद्धता। हाँ, चलो!
तो, विला ने मैच की शुरुआत कर दी है।
घरेलू टीम को अच्छे से खेलना आ गया है।
बहुत फुर्ती से दिया और बेन व्हाइट को वहाँ जाना पड़ा।
आर्सनल बेहतरीन बचाव कर रहे हैं।
लेनो पेनल्टी क्षेत्र में गेंद जाने से बचाने के लिए हवा में उछले,
बहुत ही साहसी गोलकीपिंग थी!
आर्टेटा कभी बैठते भी हैं?
-उन्हें कभी बैठते हुए नहीं देखा। -हमेशा खड़े रहते हैं।
यहाँ!
आर्सनल की हल्की किक, साका, सेड्रिक मारेंगे।
अंदर की ओर मारी गई। अभी भी उनके कब्ज़े में।
साका।
गेंद जाली से जा टकराई!
एस्टन विला 0 - 1 आर्सनल साका 30'
उन्होंने अपने पूर्व साथी मार्टिनेज़ को हराकर
आर्सनल प्रशंसकों को खुश कर दिया है!
विला पार्क में स्कोर है, एस्टन विला शून्य, आर्सनल एक।
आर्सनल प्रशंसक वहाँ मैच खत्म होने की सीटी के लिए चिल्ला रहे हैं।
एस्टन विला के लिए आखिरी मौक़ा हो सकता है।
उन्हें फ्री किक मिलने वाली है।
नहीं!
हद है!
सब इस पर निर्भर होगा कि आर्सनल इस फ्री किक को कैसे डिफेंड करते हैं।
गेंद अंदर गई और लेनो ने हथेली से रोक दिया।
और यह सीटी बज गई।
आज कुछ शानदार प्रदर्शन देखने को मिले हैं
और ख़ासकर बेन व्हाइट का प्रदर्शन ज़बरदस्त रहा है।
और आर्सनल के प्रशंसक एकदम पागल हुए जा रहे हैं।
क्या नज़ारा है।
सुपर मिक आर्टेटा हैं हमारे पास
वह जानते हैं क्या चाहिए हमें
पीछे हैं किरण हमला कर रहे गैबी
आर्सनल चैंपियन लीग की राह पर
सुपर मिक आर्टेटा हैं हमारे पास
वह जानते हैं क्या चाहिए हमें
पीछे हैं किरण हमला कर रहे गैबी
आर्सनल चैंपियन लीग की राह पर
सुपर मिक आर्टेटा हैं हमारे पास...
अगली बार
रोशनी वाले बल्ब का आविष्कार एडिसन ने किया था।
अकेला बल्ब कुछ नहीं कर सकता।
मुझे ऐसी टीम चाहिए जो एक-दूसरे से जुड़ी हो। और वह चमकती हो।
तुम मैदान में जाओ, स्विच ऑन करो और फुटबॉल खेलो। आओ चलें!
शानदार गोल!
और आर्सनल की किस्मत में शायद चोटी की चार में शामिल होना नहीं लिखा है।
तुम्हें पहले हाफ़ में देखकरकहता हूँ, "कर क्या रहा हूँ?"
लगातार तीन मैच नहीं हार सकते।
अगर चाहते हो कि तुम्हारी टीम को गंभीरता से बेहतरीन माना जाए।
और बुकायो साका आए हैं, जो यूरोज़ में उस पेनल्टी से चूक गए थे,
जो अब आगे बढ़ते हैं।
आर्सनल फुटबॉल क्लब के खिलाड़ियों, कोच और स्टाफ़ का विशेष आभार
संवाद अनुवादक मोनिका सराफ़
रचनात्मक पर्यवेक्षक रवीन्द्र शंकर शुक्ल